Jorma Korpela.
**Jorma Rafael Korpela** (22. syyskuuta 1910 Toivakka – 16. huhtikuuta 1964 Kuopio) oli suomalainen opettaja ja modernistinen kirjailija. Korpelaa pidetään yhtenä suomalaisen kirjallisuuden klassikoista, vaikka hän kirjoitti ainoastaan neljä romaania. Lisäksi hän kirjoitti runoja, joita hän ei kuitenkaan julkaissut, ja näytelmän *Herra Eemeli: "tositarkoituksella"* vuodelta 1933.

Korpelan isä Simo Korpela oli rovasti ja virsirunoilija.

Koulutus ja ammatillinen ura
----------------------------

Korpela valmistui ylioppilaaksi vuonna 1929, jonka jälkeen hän opiskeli Helsingin ja Tarton yliopistoissa ja suoritti filosofian kandidaatin tutkinnon vuonna 1934. Opiskeluaikanaan hän toimi Akateemisessa Karjala-Seurassa. Varsinaisen työuransa hän teki vuosina 1938–1964 Kuopion yhteiskoulun äidinkielenopettajana. Opettajana hän innoitti useita oppilaitaan ryhtymään muun muassa toimittajan ja kirjailijan urille. Korpelan muistomerkki on Kuopion yhteiskoulun eteläpuolen seinässä.

Tuotanto
--------

Teoksen *Martinmaa, mieshenkilö* ilmestyttyä 1948 Korpela sai Valtion kirjallisuuspalkinnon. Korpelan tunnetuin teos on *Tohtori Finckelman: Ihmiskurjan kertomus* (1952), josta on tehty muun muassa kaksi näyttämösovitusta. Teos kuvaa kertojapäähenkilön mielen järkkymistä. Se yhdistelee kasvukertomuksen, pikareskiromaanin ja omaelämäkerran lajityyppejä ja sisältää lukuisia viittauksia länsimaisen kirjallisuuden klassikoihin.

Näyttämösovituksia
------------------

*Tohtori Finckelmanista* on tehty ainakin kaksi näyttämösovitusta. Kuopion kaupunginteatterissa se nähtiin vuonna 2000 Pauli Kallion dramatisointina. Näytelmän ohjasi Johanna Sorjonen. Kajaanin kaupunginteatteriin se valmistui 2003 Samuli Reunasen dramatisoimana ja ohjaamana.

Teokset
-------

* *Martinmaa, mieshenkilö*. WSOY 1948.
* *Tohtori Finckelman: Ihmiskurjan kertomus*. WSOY 1952.
* *Tunnustus*. WSOY 1960.
* *Kenttävartio*. WSOY 1964.

Lähteet
-------

1. 1 2 3  Jorma Korpela, Keskisuomalainen kirjallisuus,Jyväskylän kaupunginkirjasto, viitattu 22.8.2020
2. 1 2 3   (Arkistoitu – Internet Archive)
3. 1 2  Tohtori Finckelman, (Arkistoitu – Internet Archive) Kulttuuri.kuopio.fi
4. ↑  Moderni minuus – Jorma Korpela, (Arkistoitu – Internet Archive) Tuhannet tunteet, Kuopio.fi
5. ↑  M. G. Soikkeli, Jorma Korpelan kuolio, uta.fi
6. ↑  Salin, Sari: *Hullua Hurskaampi: Ironinen kahdentuminen Jorma Korpelan romaaneissa*. Väitöskirja. WSOY, 2002. ISBN 951-0-27543-3..
7. ↑  Ovaska, Anna: *Fictions of Madness*. Helsingin yliopisto, 2020. Teoksen verkkoversio.

Aiheesta muualla
----------------

* Envall, Markku: / Korpela, Jorma (1910–1964). *Kansallisbiografia-verkkojulkaisu (maksullinen)*.  27.10.2008. Helsinki:  Suomalaisen Kirjallisuuden Seura.   Väitöskirja. Helsinki: Helsingin yliopisto, 2020. ISBN 978-951-51-5743-0.
* Lindfors J.:Ylen Elävä arkisto, Jorma Korpelan "ihmiskurjan kertomus"
* Soikkeli, M. G.: Korpelajevski saa vastauksen. (Arcive.org) Raportti Sari Salinin väitöksestä 9. marraskuuta 2002 Helsingin yliopiston kotimaisessa kirjallisuudessa.

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Suomi (KANTO)
* Alankomaat

 |
|  |
| Henkilöt | 
* Kansallisbiografia
* Uppslagsverket Finland
* Biografiasampo

 |
|  |
| Muut | 
* IdRef

 |

 |